wickkiey/tamil-wikipedia-chunked huggingface dataset:
# கோத்தா டாமன்சாரா

## வரலாறு

### சுங்கை பூலோ நகர மையம்

இந்த நகரத்தின் தொடக்கப் பெயர் சுங்கை பூலோ நகர மையம் (*Sungai Buloh Town Center*). கிள்ளான் பள்ளத்தாக்கு (*Klang Valley*) பகுதியின் விரைவான வளர்ச்சியின் காரணமாக 1999-இல் கோத்தா டாமன்சாரா என்ற பெயர் அதிகாரப்பூர்வமாகத் தேர்வு செய்யப்பட்டது.
# ஆரோசிலேன்

**ஆரோசிலேன்** (*Aurosilane*) SiAu<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த சேர்மத்தில் தங்கம் -1 என்ற இணைதிறன் கொண்ட எலக்ட்ரான் ஏற்பியாக செயல்படுகிறது. ஆரோசிலேன் ஒரு வகையான தங்க சிலேன் என தனிமைப்படுத்தப்பட்டுள்ளது. a=5.658, c=5.605 என்ற அளவுருக்களுடன் இது படிகமாகிறது. குறைந்த ஆக்கிரமிக்கப்படாத மூலக்கூறு சுற்றுப்பாதையும் SiAu<sub>4</sub> இன் நான்கு Si-Au பிணைப்பு சுற்றுப்பாதைகளும் SiH<sub>4</sub> இன் சுற்றுப்பாதைகள் போலவே உள்ளன.  
கூடுதலாக, சிலிக்கான் தங்கத்துடன் சேர்ந்து Si<sub>3</sub>Au<sub>3</sub> போன்ற மற்ற சேர்மங்களையும் உருவாக்கும்.
# பிசுமார்க் விசிறிவால்

**பிசுமார்க் விசிறிவால்** (*Bismarck fantail*)(**ரைபிதுரா டாஹ்லி**) என்பது நியூ பிரிட்டன் மற்றும் நியூ அயர்லாந்து தீவுகளில் மட்டும் காணப்படும் விசிறிவால் குருவி ஆகும். இது அகணிய உயிரி ஆகும். இருசொல் செருமனி இயற்கை ஆர்வலர் பிரெட்ரிக் டால் நினைவாக இதன் சிற்றினம் பெயரிடப்பட்டுள்ளது.
# பிசுமார்க் விசிறிவால்

## வகைப்பாட்டியல்

பன்னாட்டு பறவையிலாளர்கள் சங்கத்தின்படி இரண்டு அங்கீகரிக்கப்பட்ட துணையினங்கள் உள்ளன.  
- *ரை. டா. அன்டோனி* ஹார்டர்ட், இ, 1926
- *ரை. டா. டாஹ்லி* ரெய்ச்நவ், 1897
# சிலந்தி பொறி வரி

**சிலந்தி பொறி வரி** (*Trap line*) என்பது சில விண்மீன் நெசவு சிலந்திகள் தங்கள் வலையில் புதிதாகப் பிடிக்கப்பட்ட இரையைப் பற்றி அறியும் ஒரு விழிப்புணர்வு முறையாகும்.  
இவை பட்டினால் ஆன தடம் ஒன்றினை வலையின் மையத்தில் சுற்றி இணைக்கின்றது. சிலந்தி இதன் அருகில் தங்கி, இதன் இரைக்காகக் காத்திருக்கிறது. பெரும்பாலும் ஈ அல்லது கொசு போன்ற சிறிய பூச்சி இந்த வலையில் ஒட்டிக்கொள்ளும். இரை வலையில் இருக்கும்போது பொறி தடம் அதிர்கிறது. இந்த அதிர்வு சிலந்திக்கு விழிப்புணர்வினைத் தரும். இதனால் சிலந்தியானது இரையை நோக்கிச் சென்று இரையினை உண்பதற்கான ஏற்பாடுகளை மேற்கொள்கின்றது.
# குறிப்பிட்டு அறிவிக்கப்பட்ட பயங்கரவாதி

**குறிப்பிட்டு அறிவிக்கப்பட்ட பயங்கரவாதி** (*Specially Designated Terrorist* (**SDT**) ஐக்கிய அமெரிக்காவின் நிதி அமைச்சகத்தின் வெளிநாட்டு சொத்துக்களை கட்டுப்படுத்தும் அலுவலகத்தால் அறிவிக்கப்பட்ட பயங்கரவாதி அல்லது பயங்கரவாத அமைப்பைக் குறிக்கும்.இது தொடர்பான நிர்வாக ஆணை எண் 12947 அமெரிக்க அதிபர் பில் கிளிண்டன் 23 சனவரி 1995 அன்று பிறப்பித்தார்.  
குறிப்பிட்டு அறிவிக்கப்பட்ட குற்றவாளிகளுடன் நிதித் தொடர்பான பரிவர்த்தனைகள் அமெரிக்க நிதித் துறையால் சனவரி 1995 முதல் தடுக்கப்படுகிறது.  
மத்தியக் கிழக்கு அமைதிப் பேச்சுவார்த்தை நடவடிக்கைகளுக்கு குந்தகம் விளைவிப்பவர்களாக கருதப்படும் 12 அமைப்புகளும் மற்றும் 18 தனி நபர்களும், குறிப்பிட்டு அறிவிக்கப்பட்ட பயங்கரவாதிகள் பட்டியலில் அமெரிக்கா வைத்துள்ளது. அமெரிக்க நிதித்துறைக்கும், தலைமை அரசு வழக்கறிஞருக்கும் பிற அமைப்புகளையும், தனி நபர்களையும் குறிப்பிட்டு அறிவிக்கப்பட்ட பயங்கரவாதிகள் பட்டியலில் சேர்ப்பதற்கு அதிகாரம் வழங்கப்பட்டுள்ளது.  
அமெரிக்க அரசு 1995ல் பன்னாட்டுப் பயங்கரவாதிகளுக்கும், பயங்கரவாத அமைப்புகளுக்கும் எதிராக பொருளாதாரத் தடைகள் விதித்தது. 28 பிப்ரவரி 2006 அன்று பாலஸ்தீன தீவிரவாத இயக்கத்திற்கு பங்களித்த காரணத்தால் சமி அல்-அரியான் என்பவரை 57 மாத சிறைதண்டனை விதித்தது.  
அமெரிக்க அரசு குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகளின் பட்டியலை ஆண்டுதோறும் புதுப்பித்து வருகிறது.
# குறிப்பிட்டு அறிவிக்கப்பட்ட பயங்கரவாதி

## விளைவுகள்

குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகளின் அமெரிக்காவில் உள்ள சொத்துக்கள் அனைத்தும் முடக்கப்படும்.கூடுதலாக குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகள் நிதி, சரக்கு மற்றும் சேவை பரிவர்த்தனைகளுக்கு தடை விதிக்கப்படுகிறது. மேலும் அமெரிக்காவில் செயல்படும் குறிப்பிட்ட பயங்கரவாதி அல்லது பயங்கரவாத அமைப்புடன் தொடர்பு வைத்திருக்கும் எந்தவொரு அமெரிக்க நிறுவனமும், அது குறித்து அரசிடம் தெரிவிக்க வேண்டும்.
பயங்கரவாதி அல்லது பயங்கரவாத அமைப்புகளுக்காக செயல்படும் எந்தவொரு அமெரிக்க நிறுவனம் மீது தடைகள் மேற்கொள்ளப்படும்.
# குறிப்பிட்டு அறிவிக்கப்பட்ட பயங்கரவாதி

## இதனையும் காண்க

- குறிப்பிட்டு அறிவிக்கப்பட்ட உலகாளவிய பயரங்கவாதி
# குறிப்பிட்டு அறிவிக்கப்பட்ட உலகளாவிய பயங்கரவாதி

**குறிப்பிட்டு அறிவிக்கப்பட்ட உலகாளவிய பயரங்கவாதி** (*Specially Designated Global Terrorist* (**SDGT**) ஐக்கிய அமெரிக்காவின் வெளியுறவுத் துறை அல்லது நிதித் துறையால் குறிப்பிட்டு அறிவிக்கப்படும் தீவிரவாதி அல்லது தீவிரவாத அமைப்பாகும்.11 செப்டம்பர் 2001 இரட்டைக் கோபுரத் தாக்குதல்களுக்குப் பின்னர் ஒரு நபர் அல்லது அமைப்பை குறிப்பிட்டு அறிவிக்கப்பட்ட உலகாளவிய பயரங்கவாதி அல்லது அமைப்பாக அறிவிப்பதற்கு 23 செப்டம்பர் 2001 அன்று அமெரிக்க அதிபர் நிர்வாக ஆணை எண் 13224 வெளியிட்டார்.இந்த ஆணையில் 2 சூலை 2002 மற்றும் 23 சனவரி 2003 அன்று அமெரிக்க அதிபர் ஜார்ஜ் வாக்கர் புஷ் திருத்தம் மேற்கொண்டார்.அப்பட்டியலில் குறிப்பிட்டு அறிவிக்கப்பட்ட உலகாளவிய பயரங்கவாதிகள்/அமைப்புகளின் பெயர் இடம் பெறும்.
# குறிப்பிட்டு அறிவிக்கப்பட்ட உலகளாவிய பயங்கரவாதி

## செய்திகளில்

சூன் 2023 அன்று 26 நவம்பர் 2008 மும்பாய் தாக்குதல்களுக்கு தொடர்புடைய லஷ்கர்-ஏ-தொய்பா அமைப்பின் தீவிரவாதியான *சஜித் மீர்* என்பவரை குறிப்பிட்டு அறிவிக்கப்பட்ட உலகாளவிய பயரங்கவாதிகள் பட்டியலில் சேர்க்கக் கோரி இந்தியாவும், அமெரிக்காவும் ஐக்கிய நாடுகள் பாதுகாப்பு அவையில் வலியுறுத்திய போது சீனா அதனை தனது வீட்டோ அதிகாரத்தை பயன்படுத்தி தடுத்தது..
# குறிப்பிட்டு அறிவிக்கப்பட்ட உலகளாவிய பயங்கரவாதி

## இதனையும் காண்க

- குறிப்பிட்டு அறிவிக்கப்பட்ட பயங்கரவாதி
# மகளிர் ஆஷஸ்

**மகளிர் ஆஷஸ்** என்பது இங்கிலாந்து மற்றும் ஆஸ்திரேலியா அணிகளுக்கு இடையில் நடக்கும் துடுப்பாட்ட தொடருக்கான பெயர். ஆண்கள் துடுப்பாட்டத்தில் நடைபெறும் ஆஷஸ் தொடரை முன்மாதிரியாகக் கொண்டு இத்தொடர் உருவாக்கப்பட்டது. 2013 வரை, தேர்வு போட்டிகளின் முடிவுகளின் அடிப்படையில் தொடரின் வெற்றியாளர் முடிவு செய்யப்பட்டார்கள்.  
2013 மகளிர் ஆஷஸ் தொடரிலிருந்து தேர்வு, ஒரு நாள் மற்றும் இ20ப என அனைத்து வகையான போட்டிகளின் முடிவுகளை வைத்து புள்ளிகள் அடிப்படையில் வெற்றியாளர் தீர்மானிக்கும் முறை உருவானது. தேர்வு போட்டியில் வெல்லும் அணிக்கு 4 புள்ளிகளும், ஒரு நாள் மற்றும் இ20 போட்டிகளில் வெல்லும் அணிக்கு 2 புள்ளிகள் வழங்கப்படும். தேர்வு போட்டி சமனாகும் பட்சத்தில் இரு அணிகளுக்கும் தலா 2 புள்ளிகள் வழங்கப்படும்.
# மகளிர் ஆஷஸ்

## வரலாறு

இங்கிலாந்து மற்றும் ஆத்திரேலியா பெண்கள் அணிகளுக்கு இடையில் தேர்வு போட்டிகள் நடைபெறும் என 1931-ல் அறிவிக்கப்பட்டது. ஆனால், முதல் ஆஷஸ் தேர்வு போட்டியானது 1934-ல் விளையாடப்பட்டது. அப்போது இங்கிலாந்து அணியின் கேப்டனாக இருந்த பெட்டி ஆர்ச்டேலி , இத்தொடரை "விளையாட்டின் மீதான காதலுக்காக" மட்டுமே விளையாடுவதாகவும்,ஆண்கள் ஆஷஸ் தொடருடன் இத்தொடரை தொடர்பு கொள்ள விரும்பவில்லை என்றும் கூறினார்.  
இதுவரை மொத்தம் 24 ஆஷஸ் தொடர்களும், 51 தேர்வுப் போட்டிகளும் விளையாடப்பட்டுள்ளன. ஒவ்வொரு தொடரும் 1 முதல் 5 தேர்வுப் போட்டிகள் கொண்டதாக இருக்கும்.. 2001 முதல் இரண்டு ஆண்டுகளுக்கு ஒருமுறை இத்தொடர் விளையாடப்பட்டு வருகிறது, அப்போது முதல், ஒரு தொடரில் ஒன்று அல்லது இரண்டு தேர்வுப் போட்டிகள் மட்டுமே விளையாடப்படுகின்றன. 2013 தொடரிலிருந்து,தேர்வு, ஒருநாள் சர்வதேசப் போட்டிகள் மற்றும் இருபது 20 சர்வதேசப் போட்டிகள் என அனைத்து வகை ஆட்டங்களும் வெற்றியாளரைத் தீர்மானிக்க பயன்படுத்தப்படுகிறது . 2015 முதல், ஒரு தேர்வு வெற்றியானது நான்கு புள்ளிகளுக்கு மதிப்புள்ளது (போட்டி சமனாகும் பட்சத்தில் இரு அணிகளுக்கும் தலா இரண்டு புள்ளிகள் ), மற்றும் ஒரு நாள் மற்றும் இ20 போட்டியில் வெற்றி பெறுவதற்கு இரண்டு புள்ளிகள் வழங்கப்படும்.  
கடைசியாக நடந்த 2021-22 ஆஷஸ் தொடரில் ஆத்திரேலியா வெற்றி பெற்று கோப்பையைத் தக்கவைத்துக்கொண்டது.
# மகளிர் ஆஷஸ்

## முடிவுகளின் சுருக்கம்

| அனைத்து தொடர்கள் | 24 | 10 | 6 | 8 |  |  |  |  |
| --- | --- | --- | --- | --- | --- | --- | --- | --- |
| ஆஸ்திரேலியாவில் நடந்த தொடர்கள் | 12 | 6 | 3 | 3 |  |  |  |  |
| ஆஸ்திரேலியாவில் நடந்தவை | 22 | 6 | 4 | 12 |  |  |  |  |
| இங்கிலாந்தில் நடந்தவை | 23 | 5 | 4 | 14 |  |  |  |  |
| ஆஸ்திரேலியாவில் நடந்த தொடர்கள் | 9 | 5 | 2 | 2 |  |  |  |  |
| ஆஸ்திரேலியாவில் நடந்த போட்டிகள் | 21 | 12 | 5 | 2 |  |  |  |  |
| இங்கிலாந்தில் நடந்த போட்டிகள் | 21 | 10 | 9 | 2 |  |  |  |  |
| அனைத்து தொடர்கள் | 6 | 3 | 2 | 1 |  |  |  |  |
| ஆஸ்திரேலியாவில் நடந்த தொடர்கள் | 3 | 1 | 1 | 1 | !வீரர்
! அணி
! விளையாடிய காலம்
! போட்டிகளில்
! ஓட்டங்கள்
! சராசரி
! அதிகபட்ச ஸ்கோர்
! 100
! 50 |  |  |  |
| ஜான் பிரிட்டின் | 1984–1998 | 11 | **1024** | 56.88 | 167 | 3 | 5 |  |
| மிர்டில் மக்ளகன் | 1934–1951 | 12 | **919** | 43.76 | 119 | 2 | 6 |  |
| சார்லோட் எட்வர்ட்ஸ் | 1998–2011 | 10 | **896** | 56.00 | 114 * | 1 | 7 |  |
| கரேன் ரோல்டன் | </img> | 1998–2009 | 11 | **874** | 58.26 | 209 * | 2 | 4 |
| ரேச்சல் ஹெய்ஹோ பிளின்ட் | 1963–1976 | 9 | **740** | 49.33 | 179 | 2 | 4 |  |
# மகளிர் ஆஷஸ்

## முடிவுகளின் சுருக்கம்

#### பந்துவீச்சு

; அதிக வீழ்த்தல்கள்  
| பெட்டி வில்சன் | 1949–1958 | 9 | **53** | 673 | 12.69 | 7/7 | 1.67 | 3 | 1 |
| --- | --- | --- | --- | --- | --- | --- | --- | --- | --- |
| கேத்ரின் ஃபிட்ஸ்பாட்ரிக் | 1998–2005 | 9 | **52** | 950 | 18.26 | 5/29 | 2.01 | 2 | 0 |
| மிர்டில் மக்ளகன் | 1934–1951 | 12 | **51** | 862 | 16.90 | 7/10 | 1.68 | 2 | 0 |
| மேரி டக்கன் | 1949–1963 | 11 | **47** | 694 | 14.76 | 7/6 | 1.88 | 3 | 0 |
| பெக்கி அன்டோனியோ | 1934–1937 | 6 | **31** | 431 | 13.90 | 6/49 | 2.61 | 3 | 0 |
# மகளிர் ஆஷஸ்

## முடிவுகளின் சுருக்கம்

### பல வடிவங்கள் (2013 முதல்)

#### பேட்டிங் (அனைத்து போட்டிகளும்)

; அதிக ஓட்டங்கள்  
| எல்லிஸ் பெர்ரி | 35 | **1425** | 59.38 | 213 * | 2 | 9 |
| --- | --- | --- | --- | --- | --- | --- |
| மெக் லானிங் | 28 | **1127** | 38.86 | 133 * | 2 | 7 |
| ஹீதர் நைட் | 32 | **977** | 30.53 | 157 | 1 | 7 |
| நாட் ஸ்கிவர்-பிரண்ட் | 33 | **826** | 30.59 | 88 | 0 | 4 |
| சாரா டெய்லர் | 31 | **822** | 25.69 | 77 | 0 | 7 |
# மகளிர் ஆஷஸ்

## முடிவுகளின் சுருக்கம்

### பல வடிவங்கள் (2013 முதல்)

#### பந்துவீச்சு (அனைத்து போட்டிகளும்)

; அதிக வீழ்த்தல்கள்  
| எல்லிஸ் பெர்ரி | 35 | **55** | 1232 | 22.40 | 7/22 | 3 |
| --- | --- | --- | --- | --- | --- | --- |
| மேகன் ஷூட் | 25 | **43** | 1297 | 17.37 | 4/22 | 0 |
| ஜெஸ் ஜோனாசென் | 31 | **37** | 975 | 26.35 | 4/38 | 0 |
| அன்யா ஷ்ரப்சோல் | 28 | **36** | 1242 | 34.50 | 4/11 | 0 |
| கேத்ரின் சிவர்- ப்ரண்ட் | 28 | **35** | 1056 | 30.17 | 3/21 | 0 |
# அபோதாபாத் துடுப்பாட்ட அரங்கம்

**அபோதாபாத் துடுப்பாட்ட அரங்கம்** (*Abbottabad Cricket Stadium*) பாக்கித்தான் நாட்டின் கைபர் பக்துன்வா மாகாணத்தில் உள்ள அபோதாபாத் நகரில் அமைந்துள்ள ஒரு துடுப்பாட்ட விளையாட்டரங்கமாகும். இது பாக்கித்தான் கிரிக்கெட் வாரியத்தால் 2003 ஆம் ஆன்டில் நிறுவப்பட்டது. 2010 ஆம் ஆண்டு முதல் இது முதல் தர விளையாட்டரங்கமாகவும் அறிவிக்கப்பட்டது.  
கைபர் பக்துன்வா துடுப்பாட்ட அணி மற்றும் கூட்டாட்சி நிர்வாகத்தில் உள்ள பழங்குடிப் பகுதிகள் அணி ஆகிய இரண்டிற்கும் முதல் தர மற்றும் பட்டியல் அ வகை போட்டிகளை நடத்தியது , பாக்கித்தான் தேசிய அணிக்கான பயிற்சி முகாம்கள் இங்கு நடைபெறுகின்றன. 2019 ஆம் ஆண்டு செப்டம்பர் மாதத்தில் பாக்கித்தான் துடுப்பாட்ட வாரியம் 2019-20 குவைத்-இ-ஆசாம் கோப்பை போட்டிகளை நடத்தும் விளையாட்டு அரங்குகளில் ஒன்றாக இதை அறிவித்தது.
# அபோதாபாத் துடுப்பாட்ட அரங்கம்

## அரங்கம்

அரங்கம் உயரத்தில் மலைகளின் பின்னணியில் அமைந்துள்ளது. . இங்கு தனது முதல் வருகை குறித்து கருத்து தெரிவித்த வாசிம் அக்ரம், " அனேகமாக இது உலகின் மிக அழகான விளையாட்டரங்கமாக இருக்கலாம் என்றார். பாக்கித்தானில் இதுபோன்ற அரங்கங்கள் இருப்பது எனக்கு உண்மையிலேயே பெருமையாக இருக்கிறது. நான் உலகம் முழுவதும் பயணம் செய்துள்ளேன், நம் நாட்டில் இதுபோன்ற ஒரு இடத்தைப் பார்ப்பதில் மகிழ்ச்சி அடைகிறேன் என்று மேலும் அவர் தெரிவித்தார். "  
பாக்கித்தான் துடுப்பாட்ட வாரியம் ஆர்வமின்மையை சுட்டிக்காட்டிய அபோதாபாத் துடுப்பாட்ட சங்கத் தலைவர் அமீர் நவாப், “பாக்கித்தான் துடுப்பாட்ட வாரியம் இங்கு முதலீடு செய்தால் இந்த அரங்கம் வெளியுலகின் கண்களைக் கவரும் என்றார். ஆனால் இதற்கு முதலீடு தேவை” என்றார்.  
பன்னாட்டு துடுப்பாட்டக் கட்டுப்பாட்டு அமைப்பின் 2013 வெற்றியாளர் போட்டிக்கு முன்னதாக பாக்கித்தான் துடுப்பாட்ட அணிக்கான பயிற்சி முகாமுக்கான இடமாக இந்த அரங்கம் தேர்வு செய்யப்பட்டது, ஏனெனில் நிலைமைகள் இங்கிலாந்து மற்றும் வேல்சில் இருந்ததைப் போலவே இருந்தன.
# அபோதாபாத் துடுப்பாட்ட அரங்கம்

## போட்டிகள்

2022 ஆம் ஆண்டு செப்டம்பர் மாத நிலவரப்படி, இந்த அரங்கத்தில் 53 முதல்தரப் போட்டிகள் விளையாடப்பட்டுள்ளன. இப்போட்டிகள் அனைத்தும் குவைத்-இ-ஆசாம் கோப்பை அல்லது குவைத்-இ-ஆசாம் கோப்பை சில்வர் லீக் போட்டிகளாகும். மேலும், 14 பட்டியல் அ போட்டிகளும் இங்கு விளையாடப்பட்டுள்ளன.
# அபோதாபாத் துடுப்பாட்ட அரங்கம்

## மேலும் பார்க்க

- பாக்கித்தான் துடுப்பாட்ட வாரியம்
# போம் ஈப்பிடிப்பான்

**போம் ஈப்பிடிப்பான்** (*Böhm's flycatcher*)(*Muscicapa boehmi*) என்பது மியூசிகாபிடே குடும்பத்தில் உள்ள ஒரு பறவை சிற்றினம் ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் (அதாவது மியோம்போ வனப்பகுதிகள்). இதனுடைய சிற்றினப் பெயர் செருமனிய விலங்கியல் நிபுணர் ரிச்சர்ட் போமினை நினைவுபடுத்துகிறது.
# நீலம்-வெள்ளை ஈப்பிடிப்பான்

**நீலம்-வெள்ளை ஈப்பிடிப்பான்** (*Blue-and-white flycatcher*)(***சயனோப்டிலா சயனோமெலனா***) என்பது பழைய உலக ஈப்பிடிப்பான் குடும்பமான மியூசிகாபிடேயில் வலசை செல்லும் பறவை சிற்றினம் ஆகும். இந்த சிற்றினம் சப்பானிய ஈப்பிடிப்பான் என்றும் அழைக்கப்படுகிறது. இது சப்பான், கொரியா மற்றும் வடகிழக்கு சீனா மற்றும் உருசியா தூர கிழக்குப் பகுதிகளில் இனப்பெருக்கம் செய்கிறது. தென்கிழக்கு ஆசியாவில், குறிப்பாக வியட்நாம், கம்போடியா, தாய்லாந்து, சுமத்ரா மற்றும் போர்னியோவில் குளிர்காலத்தை செலவிடிகிறது. இந்த சிற்றினம் 2014-ல் இலங்கையில் உள்ள சிங்கராஜா மழைக்காடுகளில் காணப்படுவதாகப் பதிவு செய்யப்பட்டுள்ளது. 2020ஆம் ஆண்டு இந்தியாவின் ஐதராபாத் புறநகர்ப் பகுதிகளில் நீலம்-வெள்ளை ஈப்பிடிப்பான் காணப்பட்டது.
# ஜாப்பி ஈப்பிடிப்பான்

**ஜாப்பி ஈப்பிடிப்பான்** (*Zappey's flycatcher*)(*சயனோப்டிலா குமடிலிசு*) என்பது பழைய உலக ஈப்பிடிப்பான் குடும்பமான மியூசிகாப்பிடே<nowiki/>வினைச் சார்ந்த ஒரு பறவை சிற்றினம் ஆகும். இது மத்திய சீனாவில் இனப்பெருக்கம் செய்கிறது. குளிர்காலத்தினை மலாய் தீபகற்பம், சுமத்ரா மற்றும் சாவகம் தீவுகளில் கழிக்கின்றது. இது முன்பு நீலம்-வெள்ளை ஈப்பிடிப்பானுடன் தொடர்புடையதாகக் கருதப்பட்டது.
# விஜய் சங்கர் துபே

**விஜய் சங்கர் துபே** (*Vijay Shanker Dubey*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தற்பொழுது பீகார் சட்டமன்ற உறுப்பினராக உள்ளார். துபே 2020 பீகார் சட்டப் பேரவைத் தேர்தலில் இந்தியத் தேசிய காங்கிரசு வேட்பாளராக மகாராஜ்கஞ்ச் சட்டமன்றத் தொகுதியில் போட்டியிட்டு வெற்றி பெற்றார்.
# ரமணன் ராமகிருஷ்ணன்

டத்தோ **ரமணன் ராமகிருஷ்ணன்** ([*Ramanan Ramakrishnan*; சீனம்: 拉马南·拉马克里希南); என்பவர் 2022 நவம்பர் மாதம் 19-ஆம் தேதி முதல் சிலாங்கூர் சுங்கை பூலோ மக்களவைத் தொகுதியின் மலேசிய நாடாளுமன்ற உறுப்பினராகச் சேவை செய்து வருகிறார். பி.கே.ஆர் கட்சியின் தலைமை தகவல் அதிகாரியாகவும் பொறுப்பு வகிக்கிறார்.  
2023 ஏப்ரல் 18-ஆம் தேதி முதல், மலேசியப் பிரதமர் துறையின் கீழ் செயல்படும் மித்ரா எனப்படும் மலேசிய இந்திய சமூகத்தின் உருமாற்ற பிரிவின் சிறப்புத் தலைவராகவும் (*MITRA*) டத்தோ ரமணன் ராமகிருஷ்ணன் பொறுப்பு ஏற்றுள்ளார்.
# ரமணன் ராமகிருஷ்ணன்

## மித்ரா

மித்ரா செயற்குழுவுக்கான புதிய நியமனங்களை பிரதமர் டத்தோ ஸ்ரீ அன்வர் இப்ராகீம் 2023 ஏப்ரல் 18-ஆம் தேதி அறிவித்தார். மஇகாவின் முன்னாள் மத்திய செயற்குழு உறுப்பினர் டத்தோ சிவராஜ் சந்திரன், கிள்ளான் மக்களவை தொகுதி உறுப்பினர் கணபதிராவ் விருமன், சிகாமட் மக்களவை தொகுதி உறுப்பினர் யுனேசுவரன் ராமராஜ் மற்றும் மித்ரா தலைமை இயக்குநர் ரவிந்திரன் நாயர் ஆகியோர் இக்குழுவின் உறுப்பினர்களாக இடம்பெற்றுள்ளனர்.  
மலேசிய இந்தியச் சமூகத்தில், குறிப்பாக B40 குழுவின் சமூகப் பொருளாதார மேம்பாட்டிற்காக ஒரு சிறப்பு அரசாங்கப் பிரிவாக மித்ரா எனும் மலேசிய இந்திய சமூகத்தின் உருமாற்ற பிரிவு 2019-ஆம் ஆண்டில் அமைக்கப்பட்டது. இதற்கு முன்னர் இந்த அமைப்பு, இந்திய சமூகப் பிரிவின் சமூக-பொருளாதார மேம்பாட்டு அமைப்பு (செடிக்) என்று அழைக்கப் பட்டது.
# ரமணன் ராமகிருஷ்ணன்

## தேர்தல் முடிவுகள் 2022

2022-ஆம் ஆண்டு மலேசியப் பொதுத் தேர்தலில் சுங்கை பூலோ மக்களவை தொகுதியில் ரமணன் ராமகிருஷ்ணன் போட்டியிட்டு வெற்றி அடைந்தார்.  
மலேசியாவின் ஆளும் கட்சியாக விளங்கிய பாரிசான் கூட்டணியின் மூத்த அரசியல்வாதியான கைரி சமாலுடின்; 2022-ஆம் ஆண்டு மலேசியப் பொதுத் தேர்தலில் ரமணன் ராமகிருஷ்ணனிடம் 2,693 வாக்குகளில் தோல்வி கண்டார். கைரி சமாலுடின், பாரிசான் கூட்டணியில் அம்னோ கட்சியின் தேசிய இளைஞர் பகுதித் தலைவர் ஆகும்.  
மேலும், மலேசிய சுகாதார அமைச்சர்; மலேசிய அறிவியல், தொழில்நுட்பம் மற்றும் புத்தாக்க அமைச்சர்; மலேசிய இளைஞர் விளையாட்டுத்துறை அமைச்சர் ஆகிய அமைச்சர் பதவிகளை வகித்தவர் ஆகும்.  
**'''மலேசிய நாடாளுமன்றம்'''**  
| 2022 | P107 சுங்கை பூலோ, சிலாங்கூர் | '''ரமணன்
ராமகிருஷ்ணன்'''
(பி.கே.ஆர்) | **50,943** | **39.30%** | கைரி சமாலுடின்
(அம்னோ) | 48,250 | 37.22% | 130,846 | 2,693 | 82.00% |
| --- | --- | --- | --- | --- | --- | --- | --- | --- | --- | --- |
| முகமட் கசாலி அமின்
(பாஸ்) | 29,060 | 22.42% |  |  |  |  |  |  |  |  |
| அக்மால் யூசோப்
(பெஜுவாங்) | 829 | 0.64% |  |  |  |  |  |  |  |  |
| அகமட் சூரி பைசால்
(மக்கள் கட்சி) | 279 | 0.22% |  |  |  |  |  |  |  |  |
| சையது ரசாக் அலசுகோ
(சுயேச்சை) | 165 | 0.13% |  |  |  |  |  |  |  |  |
| நுர்சிலிண்டா பாசிரி
(சுயேச்சை) | 113 | 0.09% | } |  |  |  |  |  |  |  |
# மகேசு தீக்சன

**மொரவக்ககே மகேசு தீக்சன** (பிறப்பு:1 ஆகத்து 2000) ஒரு தொழில்முறை இலங்கைத் துடுப்பாட்ட வீரர் ஆவார். அவர் துடுப்பாட்டத்தின் மூன்று வடிவங்களிலும் தேசிய அணிக்காக விளையாடுகிறார். இவர் செப்டம்பர் 2021 இல் இலங்கைக்காக சர்வதேச அரங்கில் அறிமுகமானார். இந்தியன் பிரீமியர் லீக்கில் *சென்னை சூப்பர் கிங்ஸ் அணிக்காக விளையாடி வருகிறார். இவரது பந்துவீச்சுப் பாணி இலங்கை இராணுவ துடுப்பாட்ட அணியில் அவருக்கு வழிகாட்டியாக இருக்கும் முன்னாள் இலங்கைச் சுழற்பந்து வீச்சாளர் அஜந்த மெண்டிஸின் பந்துவீச்சை ஒத்திருக்கிறது. இவர் இலங்கை இராணுவத்துடன் இணைந்துள்ளதுடன், இலங்கை இராணுவ விளையாட்டுக் கழகத்திற்காக விளையாடுகிறார்.*
# மகேசு தீக்சன

## ஆரம்பகால வாழ்க்கை

தீக்சன தனது பாட்டியிடம் வளர்ந்தார். சேதாவத்தை சித்தார்த்த வித்தியாலயத்தில் கல்வி கற்றார். கொழும்பு புனித பெனடிக்ட் கல்லூரியைச் சேர்ந்த பழைய மாணவர்கள் இருவர், தீக்சனவைப் புனித பெனடிக்ட் கல்லூரியை பிரதிநிதித்துவப்படுத்தும் வகையில் பாடசாலைத் துடுப்பாட்டப் போட்டிகளில் விளையாடுவதற்காக கொட்டாஞ்சேனைக்கு தமது இருப்பிடத்தை மாற்றுமாறு தீக்சனவின் பாதுகாவலரிடம் கோரிக்கை விடுத்தனர். செயின்ட் பெனடிக்டின் துடுப்பாட்ட அலகு முதல் இரண்டு ஆண்டுகளில் அவரது செலவுகளைக் கவனிக்க முன்வந்தது. பின்னர் புனித பெனடிக்ட் கல்லூரி அவருக்கு உதவித்தொகை வாய்ப்பை வழங்கியது. செயின்ட் பெனடிக்ட் கல்லூரியில் தனது இறுதியாண்டில் அகில இலங்கை ரீதியில் சிறந்த சகலதுறை வீரர் விருதை வென்றதன் மூலம் அவர் கல்லூரி அவர்மீது கொண்ட நம்பிக்கைக்குத் தன் பங்களிப்பைச் செலுத்தினார்.
# மகேசு தீக்சன

## இராணுவ வாழ்க்கை

தீக்சன இலங்கை இராணுவத்தில் இணைந்தார், அடிப்படை பயிற்சியின் பின்னர் அவர் கஜபா படைப்பிரிவில் பணியாற்றினார். அவர் இலங்கை இராணுவ துடுப்பாட்ட அணிக்காக விளையாடினார். 2022 இல் நடந்த ஆசிய கோப்பை போட்டிகளைத் தொடர்ந்து, அவர் சார்ஜென்ட் பதவிக்கு உயர்த்தப்பட்டார்.
# மகேசு தீக்சன

## உள்நாட்டு மற்றும் இருபது20 வாழ்க்கை

14 மார்ச் 2018 அன்று 2017–18 பிரீமியர் மட்டுப்படுத்தப்பட்ட பந்துப்பரிமாற்றப் போட்டித் தொடரில் கோல்ட்ஸ் துடுப்பாட்டக் கழகத்திற்காக தீக்சன தனது பட்டியல் அ போட்டிகளில் அறிமுகமானார் அவர் 7 டிசம்பர் 2018 அன்று 2018-19 பிரீமியர் லீக் போட்டியில் கோல்ட்ஸ் துடுப்பாட்டக் கழகத்திற்காக தனது முதல்-தர போட்டிகளில் அறிமுகமானார் அக்டோபர் 2020 இல், லங்கா பிரீமியர் லீக்கின் தொடக்கப் பதிப்பிற்காக அவர் யாழ்ப்பாண ஸ்டாலியன்ஸால் வாங்கப்பட்டார். 2020 இல் இலங்கை இராணுவத்தில் சேர்ந்த அவர் கடுமையான உணவு முறைகளை கடைபிடிக்கத் தொடங்கியதால் அவரை முழுமையாக மாற்றினார். அவரது உடற்பயிற்சி நிலைகளை மேம்படுத்துவதில் கடுமையாக உழைத்தார். அவர் தனது துடுப்பாட்ட இலட்சியங்களைத் தொடரும் பொருட்டு அவர் மீதான எதிர்பார்ப்புகளின் அளவிற்குத் தொடர்ந்து தனது எடையைக் குறைத்தார். 2020 வாக்கில், அவர் 22 கிலோகிராம் குறைந்து, அவரது தோல் மடிப்பு அளவை பாதியாகக் குறைத்தார். அவர் தனது இரண்டு கிலோமீட்டர் ஓட்டத்தை 10 நிமிடங்களுக்குள் மேம்படுத்தினார் மற்றும் அவரது YOYO சோதனை அதிகபட்சமாக 16.1 இல் இருந்து 19.2 ஆக மேம்படுத்தினார். அவர் இராணுவத்தின் U-23 அணியில் இணைந்தபோது இலங்கை இராணுவத்தில் தனது முதல் பயிற்சியாளராக இருந்த அஜந்த மெண்டிஸின் கீழ் பயிற்சி பெற்றார். அவர் 2020 லங்கா பிரீமியர் லீக்கில் 2020 இராணுவத் தளபதியின் கிண்ணத்தில் அவரது அற்புதமான ஆட்டங்களால் தேர்ந்தெடுக்கப்பட்டார். அவர் ஆரம்பத்தில் 2020 லங்கா பிரீமியர் லீக் வரைவுக்கான தேர்வில் பங்கேற்கவில்லை, மேலும் அவர் துணைப் பிரிவில் வகைப்படுத்தப்பட்டார், இது அவரை விளையாட தகுதியற்றதாக மாற்றியது. எவ்வாறாயினும், திசர பெரேராவின் பரிந்துரையுடன் அவர் இலங்கைத் துடுப்பாட்டச் சபையால் கோரிக்கை ஏற்றுக்கொள்ளப்பட்டதை அடுத்து 2020 LPL பருவத்திற்கான யாழ் ஸ்டாலியன்ஸ் அணியில் துணைப் பிரிவில் இருந்து வளர்ந்து வரும் பிரிவுக்கு உயர்த்தப்பட்டார்.  
நவம்பர் 2021 இல், 2021 லங்கா பிரீமியர் லீக்கிற்கான வீரர்களின் வரைவைத் தொடர்ந்து அவர் யாழ்ப்பாண கிங்ஸ் அணிக்காக விளையாடத் தேர்ந்தெடுக்கப்பட்டார். அவர் லங்கா பிரீமியர் லீக் 2021 இல் அதிக இலக்குகளை வீழ்த்திய வீரரானார்.  
பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் சென்னை சூப்பர் கிங்ஸால் வாங்கப்பட்டார். ஐபிஎல் 2022 பதிப்பின் போது, ரோஹித் சர்மாவின் சாதனையை முறியடித்து , ராயல் சேலஞ்சர்ஸ் அணிக்கு எதிராக 21 வயது 255 நாட்களில், ஐபிஎல் போட்டியில் நான்கு விக்கெட்டுகளை வீழ்த்திய இளம் பந்து வீச்சாளர் என்ற சாதனையை படைத்தார். ஜூலை 2022 இல், லங்கா பிரீமியர் லீக்கின் மூன்றாவது பதிப்பிற்காக அவர் யாழ்ப்பாண கிங்ஸால் வாங்கப்பட்டார். ஜூலை 2022 இல், அவர் 2022 கரீபியன் பிரீமியர் லீக்கிற்காக டிரின்பாகோ நைட் ரைடர்ஸால் ஒப்பந்தம் செய்யப்பட்டார்.
# மகேசு தீக்சன

## சர்வதேச வாழ்க்கை

உள்ளூர்ப் போட்டிகளில் தீக்சனவின் வலுவான ஆட்டத்தைத் தொடர்ந்து, தென்னாப்பிரிக்காவிற்கு எதிரான அவர்களின் தொடருக்கான இலங்கையின் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 அணிகளில் அவர் பெயரிடப்பட்டார். அவர் 7 செப்டம்பர் 2021 அன்று தென்னாப்பிரிக்காவிற்கு எதிராக இலங்கைக்காக தனது ஒருநாள் போட்டியில் அறிமுகமானார். அந்தப் போட்டியில், தனது முதல் பந்திலேயே இலக்கை வீழ்த்தினார். அவர் 37 ஓட்டங்களுக்கு 4 இலக்குகளை வீழ்த்தினார். இலங்கை அந்தப் போட்டித் தொடரை 2-1 என வெல்ல உதவினார். 21ஆம் நூற்றாண்டில் பிறந்த முதல் இலங்கை சர்வதேச துடுப்பாட்ட வீரர் என்ற பெருமையை பெற்றார். அவர் தனது இருபது20 அறிமுகத்தை 10 செப்டம்பர் 2021 அன்று, தென்னாப்பிரிக்காவுக்கு எதிராகத் தொடங்கினார். அதே மாதத்தின் பிற்பகுதியில், 2021 ஐசிசி ஆண்கள் இருபது20 உலகக் கோப்பைக்கான இலங்கை அணியில் தீக்சன இடம் பெற்றார். அவர் எட்டு இலக்குகளுடன் இலங்கைக்காக அதிக இலக்குகளை வீழ்த்திய இரண்டாவது வீரராக போட்டித் தொடரை முடித்தார்.  
ஜூன் 2022 இல், பந்துவீச்சாளர்களுக்கான ஐசிசி ஆடவர் பன்னாட்டு இருபது20 வீரர் தரவரிசையில் அவர் தனது வாழ்க்கையின் சிறந்த தரவரிசையான எட்டாவது தரவரிசையைப் பெற்றார்.  
ஜூலை 2022 இல், ஆஸ்திரேலியாவுக்கு எதிரான இரண்டாவது போட்டிக்கான இலங்கையின் தேர்வுத் துடுப்பாட்ட அணியில் அவர் சேர்க்கப்பட்டார். அவர் 8 ஜூலை 2022 அன்று ஆஸ்திரேலியாவுக்கு எதிராக இலங்கைக்காக தனது முதல் தேர்வுப் போட்டியை விளையாடினார். ஆகஸ்ட் 2022 இல், அவர் 2022 ஆசியக் கோப்பைக்கான இலங்கை அணியில் சேர்க்கப்பட்டார். வனிந்து ஹசரங்கவுடன் இணைந்து, தீக்சன சிறந்த சுழற்பந்து வீச்சை வெளிப்படுத்த இலங்கை ஆறாவது முறையாக போட்டியை வென்றது.
# சிவமொக்கா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | ரத்னம்மா மாதவ ராவ் | இந்திய தேசிய காங்கிரஸ் |
| 1962 |  |  |
| 1967 | ஏ. ஆர். பத்ரிநாராயண் |  |
| 1972 | ஏ. பி. பி. நாராயணய்யங்கார் |  |
| 1978 | கே. ஹெச். ஸ்ரீநிவாசா | இந்திரா காங்கிரஸ் |
| 1983 | எம். ஆனந்தராவ் | பாரதிய ஜனதா கட்சி |
| 1985 | கே. ஹெச். ஸ்ரீநிவாசா | இந்திய தேசிய காங்கிரஸ் |
| 1989 | கே. எஸ். ஈஸ்வரப்பா | பாரதிய ஜனதா கட்சி |
| 1994 |  |  |
| 1999 | ஹெச். எம். சந்திரசேகரப்பா | இந்திய தேசிய காங்கிரஸ் |
| 2004 | கே. எஸ். ஈஸ்வரப்பா | பாரதிய ஜனதா கட்சி |
| 2008 |  |  |
| 2013 | கே. பி. பிரசன்ன குமார் | இந்திய தேசிய காங்கிரஸ் |
| 2018 | கே. எஸ். ஈஸ்வரப்பா | பாரதிய ஜனதா கட்சி |
| 2023 | சன்னபசப்பா (சென்னி) | } |
# வெளிர் தலை சில்லை

**வெளிர்-தலை சிலை** (*Pale-headed munia*)(***உலோஞ்சூரா பலிடா***) என்பது இந்தோனேசியாவில் காணப்படும் சிவப்பு குருவி சிற்றினமாகும். இது செயற்கை நிலப்பரப்புகள், மிதவெப்பமண்டல மற்றும் வெப்பமண்டல தாழ்நிலங்கள், வறண்ட புதர் நிலம் மற்றும் புல்வெளி வாழ்விடங்களில் காணப்படுகிறது. இச்சிற்றினம் தீவாய்ப்புக் கவலை குறைந்த அக்கறையாக மதிப்பிடப்படுகிறது.
# வெளிர் தலை சில்லை

## தோற்றம்

ஆன்டோனியோ அர்னைசு-வில்லெனா மற்றும் பலரின் ஆய்வின் மூலம் இதன் தோற்றம் மற்றும் தொகுதி வரலாறு பெறப்பட்டது. எசுதிரில்டினே இந்தியாவில் தோன்றி பின்னர் (ஆப்பிரிக்கா மற்றும் பசிபிக் பெருங்கடல் வாழ்விடங்களை நோக்கி) பிற இடங்களில் பரவியிருக்கலாம்.
# கருமுக சில்லை

**கருமுக சில்லை** (*Black-faced munia*)(*உலோஞ்சூரா மொலுக்கா*) என்பது இந்தோனேசியா மற்றும் கிழக்கு திமோரில் காணப்படும் சிவப்பு குருவி சிற்றினமாகும். இது செயற்கை நிலப்பரப்புகள் (எ.கா. பூங்காக்கள் மற்றும் தோட்டங்கள்), காடு, புல்வெளி மற்றும் சவன்னா உள்ளிட்ட பல்வேறு வகையான வாழ்விடங்களில் காணப்படுகிறது. 1766-ல் சுவீடன் இயற்கை ஆர்வலர் கரோலஸ் லின்னேயஸ் தனது *சிஸ்டமா நேச்சுரேயின்* பன்னிரண்டாவது பதிப்பில் இதனை முதலில் விவரித்தார். பன்னாட்டு இயற்கைப் பாதுகாப்புச் சங்கத்தின் செம்பட்டியல் இந்த பறவையின் நிலையை தீவாய்ப்பு கவலை குறைந்த இனமாக மதிப்பிட்டுள்ளது.
# கருமுக சில்லை

## வகைப்பாட்டியல்

1760ஆம் ஆண்டில், பிரெஞ்சு விலங்கியல் நிபுணர் மாதுரின் ஜாக் பிரிசன், மலுக்கு தீவுகளில் இருந்து சேகரிக்கப்பட்ட மாதிரியின் அடிப்படையில் தனது *பறவையியல்* நூலில் கருப்பு முகம் கொண்ட சிலை குறித்த விளக்கத்தைச் சேர்த்தார். இவர் பிரெஞ்சு பெயரை *Le gros-bec de Moluques* மற்றும் இலத்தீன் *Coccothraustes Moluccensis* ஆகியவற்றைப் பயன்படுத்தினார். பிரிசன் இலத்தீன் பெயர்களை உருவாக்கினாலும், இவை இருசொற் பெயரீடு முறைக்கு இணங்கவில்லை மற்றும் விலங்கியல் பெயரிடலுக்கான பன்னாட்டு ஆணையத்தால் அங்கீகரிக்கப்படவும் இல்லை. 1766ஆம் ஆண்டில் சுவீடன் இயற்கை ஆர்வலர் கரோலஸ் லின்னேயஸ் தனது *சிஸ்டமா நேச்சுரேவை* பன்னிரண்டாவது பதிப்பினைப் புதுப்பித்தபோது, பிரிசன் முன்பு விவரித்த 240 சிற்றினங்களைச் சேர்த்தார். 1832ஆம் ஆண்டில் இங்கிலாந்து இயற்கை ஆர்வலர் வில்லியம் என்றி சைக்சால் அறிமுகப்படுத்தப்பட்ட *உலோஞ்சூரா* பேரினத்தில் இந்த சிற்றினம் இப்போது வைக்கப்பட்டுள்ளது.  
இந்தப் பேரினத்தின் கீழ் இரண்டு துணையினங்கள் உள்ளன.  
- *உ. மொ. மொலுக்கா* (லின்னேயஸ், 1766) - சுலாவெசி மற்றும் அருகிலுள்ள தீவுகள், பெரும்பாலான மலுக்கு தீவுகள், காக் மற்றும் கோபியாவ் தீவுகள்
- *உ. மொ. புரோபின்குவா* (சார்ப், 1890) – காங்கேயன் தீவுகள், சிறு சுண்டாத் தீவுகள் கிழக்கு முதல் தனிம்பார் தீவுகள் வரை
# கருமுக சில்லை

## விளக்கம்

கருமுக சில்லை, கருப்பு நிற முகம், தொண்டை மற்றும் மேல் மார்பகத்தைக் கொண்டுள்ளது. முதுகு மற்றும் பின்புறம் அடர் பழுப்பு நிறமாகவும், இறக்கைகள் மற்றும் வால் கருப்பு நிறமாகவும் இருக்கும். அடிப்பகுதி மற்றும் பிடரியில் கருப்பு புள்ளிகள் அல்லது வெள்ளை நிற பட்டைகள் இருக்கும். அலகு தடிமனாகவும் இரு வண்ணத்தில் காணப்படும் மேல் தாடை அடர் நிறத்திலும் கீழ்-தாடை நீல-சாம்பல் நிறத்திலும் கால்கள் கருமையாக இருக்கும்.
# கருமுக சில்லை

## விநியோகம்

கருமுகம் சில்லை இந்தோனேசியாவைப் பூர்வீகமாகக் கொண்டது. இதில் வாலேசியா தீவிலும் காணப்படும். இது கிழக்குத் திமோரிலும் உள்ளது. இது விதைகளை உண்ணும் பறவை. புல்வெளிகளில் சிறிய மந்தைகளாகக் காணப்படுகிறது.
# கருமுக சில்லை

## பாதுகாப்பு நிலை

கருமுகம் சில்லை பரந்த வாழிட வரம்பைக் கொண்டுள்ளது. சில இடங்களில் அதிக எண்ணிக்கையிலும் பல இடங்களில் பொதுவானதாகவும் காணப்படுவதாகக் கூறப்படுகிறது. இந்தோனேசியாவில் இதன் எண்ணிக்கை மதிப்பீடு செய்யப்படவில்லை; ஆனால் மக்கள்தொகை போக்கு சீராக இருப்பதாகத் தெரிகிறது. இந்தப் பறவைகள் அடையாளம் காணப்பட்ட சில சில அச்சுறுத்தல்களை எதிர்கொள்கிறது. பன்னாடு இயற்கை பாதுகாப்புச் சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனமாக" மதிப்பிட்டுள்ளது.
# காப்

**காப்** (**Khap**), தமிழ்நாட்டின் ஊர் பஞ்சாயத்து போன்ற அமைப்பாகும். காப் பஞ்சாயத்துக்கள் வட இந்தியாவின் அரியானா, இராஜஸ்தான் மற்றும் மேற்கு உத்தரப் பிரதேசம் மாநிலங்களில் பரலவாகக் காணப்படுகிறது. சாதிய மூத்தோர் குழுவினர், இந்த காப் பஞ்சாயத்தில் ஒரு குறிப்பிட்ட சமூக மக்களிடையே நிலவும் பிணக்குகளுக்கு தீர்வு சொல்வர்.  
காப் பஞ்சாயத்தார்கள் எந்தவொரு அரசியல் கட்சியை சாராதவர்களாக இருப்பர்.மேலும் கிராம ஊராட்சி போன்ற ஊரக உள்ளாட்சி அமைப்புகளில் பங்கேற்கமாட்டார்கள். காப் பஞ்சாயத்துக்கு அரசு அங்கீகாரம் இல்லாது இருப்பினும், கிராம சாதிய சமூகத்தில் எழும் பிரச்சனைகளை தீர்க்க முக்கிய பங்காற்றுகிறது.  
அரியானாவில் ஜாட் இன மக்களிடையே **தகியா காப்** பெரும் செல்வாக்கு பெற்றது.
# காப்

## வரலாறு

அரியானாவில் **சர்வகாப்** பஞ்சாயத்து கிபி 664ல் நிறுவப்பட்டது. There is also a native belief that claims that Harsha systematized the sarv–khap panchayat in the 7th century at Prayag (modern Allahabad) during his quinquennial assemblage.  
வட இந்தியாவின் அரியானா, இராஜஸ்தான், மேற்கு உத்தரப் பிரதேசம் போன்ற மாநிலங்களில் **காப்** (ஊர் பஞ்சாயத்துக்கள்) 14 அல்லது 15ம் நூற்றாண்டுகளிலிருந்தே இந்து சமயத்தின் சாதிய சமூகத்தில் காணப்பட்டது.கால்நடை மேய்ப்பவர்களாக திரிந்த, ஜாட் இன மக்கள் வேளாண்மை சமூக மக்களாக மாறிய பின்னர் இந்த காப் ஊர் பஞ்சாயத்து முறை தோன்றியிருக்கலாம் எனக்கருதப்படுகிறது.
# காப்

## அமைப்பு

ஒரு காப் (தமிழ்நாட்டில் 18 பட்டி பஞ்சாயத்து என்பர்) பஞ்சாயத்து என்பது 84 கிராமங்களைக் கொண்ட ஒரு அலகு ஆகும். ஒவ்வொரு கிராமத்திலிருந்தும் ஒரு உறுப்பினர் வீதம் 84 பஞ்சாயத்து உறுப்பினர்கள் காப் பஞ்சாயத்திற்கு தேர்வு செய்யப்படுவர். (கிராம நிர்வாகத்தை மேற்பார்வை செய்ய கிராம ஊராட்சி தனியாகச் செயல்படும்). ஏழு கிராமங்கள் கொண்டது ஒரு தம்பா எனப்படும். 12 தம்பாக்கள் கொண்டது 84 கிராமங்கள் கொண்ட ஒரு காப் ஆகும். இருப்பினும் 12 மற்றும் 24 கிராமங்கள் கொண்ட ஒரு காப்-களும் உள்ளது.  
**அனைத்து காப் பஞ்சாயத்து** (*Sarv Khap* or *All Khap*) எனும் அலகு அப்பிரதேசத்தில் உள்ள அனைத்து காப்களின் கூட்டமைப்பாகும். அனைத்து காப் பஞ்சாயத்து பிரதிநிதியாக ஒவ்வொரு கிராமத்திலிருந்தும் ஒருவரை தேர்வு செய்து அனுப்பலாம். அனைத்து காப் பஞ்சாயத்து என்பது அரசியல் கலந்த மற்றும் அனைத்து சாதி மக்களுக்கானது ஆகும்.  
காப் பஞ்சாயத்து உறுப்பினர்களாக ஆண்கள் மட்டும் தேர்வு செய்யப்படுகின்றனர். அரியானாவில் பெண்களை காப் பஞ்சாயத்து கூட்டத்தில் அனுமதிக்கப்படுவதில்லை, ஆனால் பாதிக்கப்பட்ட பெண்ணின் ஆண் உறவினரை அனுமதிக்கின்றனர்.  
அரியானாவில் ஜாட் சர்வ காப் பஞ்சாயத்து மிகவும் பெரியதாகும். இப்பஞ்சாயத்தில் பெண்கள் அனுமதிக்கப்படுவதில்லை
# காப்

## சமூகப் பிரச்சனைகளுக்கான தீர்வுகள்

காப் பஞ்சாயத்து சமூக மக்களிடையே எழும் சமூகப் பிரச்சனைகளாக கருக்கலைப்பு, மது குடித்துவிட்டு துன்புறுத்தல், வரதட்சனை மற்றும் கல்வி வளர்ச்சியில், குறிப்பாக பெண் கல்வியில் திர்வு சொல்கிறது.  
அக்டோபர் 2012ல் அரியானாவில் தடைசெய்யப்பட்ட நூடுல்ஸ் உணவு சாப்பிட்டமைக்காக காப் பஞ்சாயத்து தலைவர் மீது குற்றம்சாட்டப்பட்டார். காப் பஞ்சாயத்தில் கற்பழிப்பு புகார்களை குறைக்கள் பெண்களின் திருமண வயது 18 இருந்து 16ஆக குறைக்க முடிவு செய்தது.  
தற்போது காப் பஞ்சாயத்துகள் திருமணங்கள் குறித்து முடிவு செய்யும் முறைக்கு பெயர்பெற்றது.ஒரே கிராமத்தினர் திருமணம் செய்து கொள்வதையும், ஒரே கோத்திரத்தவர்கள் திருமணம் செய்து கொள்வதையும், மாற்று சாதியினரை திருமணம் செய்து கொள்வதையும் காப் பஞ்சாயத்து ஏற்பதில்லை.
# காப்

## இதனையும் காண்க

- ஊர் பஞ்சாயத்து
# கருஞ்சில்லை

**கருஞ்சில்லை** (*Black mannikin*)(*உலோஞ்சூரா இசுடிஜியா*) என்பது நியூ கினியாவில் மாண்டம் (பப்புவா, முன்பு ஐரியன் ஜெயா, இந்தோனேசியா என அறியப்பட்டது) முதல் பப்புவா நியூ கினியாவின் டேவிம்பு ஏரி வரை காணப்படும் சிவப்பு குருவி சிற்றினமாகும். இது பொதுவாகப் புன்னிலம், ஈரநிலங்களில் வசிக்கும். அதிகபட்சம் 20 பறவைகள் கொண்ட கூட்டமாகக் காணப்படுகிறது. ஆனால் சில நேரங்களில் இவை நெல் பயிர்களிலும் காணப்படுகின்றன.
# கருஞ்சில்லை

## அச்சுறுத்தல்கள்

சாவா உருசா மான் (*செர்வசு திமோரென்சிசு*) அறிமுகம் காரணமாக நாணல் படுக்கைகளின் அழிவால் இந்த சிற்றினம் அச்சுறுத்தப்படுகிறது. மேலும் பன்றிகள் போன்ற கால்நடைகளின் எண்ணிக்கை அதிகரித்துள்ளதால், புல்வெளிகளில் வனப்பகுதியை ஆக்கிரமிப்பதாலும் இவை அச்சுறுத்தப்படுகின்றன. இது பறவை வர்த்தகத்தால் மோசமாகப் பாதிக்கப்படுகிறது.
# மலேசிய இந்தியச் சமூக உருமாற்றப் பிரிவு

**மலேசிய இந்திய சமூக உருமாற்ற பிரிவு** (**மித்ரா**) (மலாய்: *Unit Transformasi Masyarakat India Malaysia* (**MITRA**); ஆங்கிலம்: *Malaysian Indian Community Transformation Unit*) (**MITRA**) என்பது மலேசிய இந்திய சமூகத்தின் சமூக - பொருளாதார மேம்பாட்டிற்காக, மலேசிய அரசாங்கத்தால் 2018-ஆம் ஆண்டில் உருவாக்கப்பட்ட ஒரு சிறப்புப் பிரிவு (*Socio Economic Development of Indian community in Malaysia*) ஆகும்.  
இந்தத் துறை மலேசியப் பிரதமர் துறையின் கீழ் செயல்படுகிறது. முன்பு மலேசிய ஒற்றுமை அமைச்சின் கீழ் இயங்கியது.  
மலேசிய இந்தியச் சமூகத்தில், குறிப்பாக பி40 (*Bottom 40%*) எனும் பின்தங்கிய சமூகத்தின் பொருளாதார மேம்பாட்டிற்காக ஒரு சிறப்பு அரசாங்கப் பிரிவாக **மித்ரா** எனும் மலேசிய இந்திய சமூகத்தின் உருமாற்ற பிரிவு 2019-ஆம் ஆண்டில் அமைக்கப்பட்டது. இதற்கு முன்னர் இந்த அமைப்பு, இந்திய சமூகப் பிரிவின் சமூக-பொருளாதார மேம்பாட்டு அமைப்பு (**செடிக்**) (''Socio-Economic Development of the Indian Community Unit (**SEDIC**) என்று அழைக்கப் பட்டது.
# மலேசிய இந்தியச் சமூக உருமாற்றப் பிரிவு

## செயற்குழு

மித்ரா செயற்குழுவுக்கான நியமனங்களை பிரதமர் டத்தோ ஸ்ரீ அன்வர் இப்ராகீம் 2023 ஏப்ரல் 18-ஆம் தேதி அறிவித்தார். குழுவின் சிறப்புத் தலைவராக (*Special Committee of the Malaysian Indian Community Transformation Unit*) (**MITRA**) சுங்கை பூலோ மக்களவை தொகுதி உறுப்பினர் டத்தோ ரமணன் ராமகிருஷ்ணன் பொறுப்பு ஏற்றுள்ளார்.  
மஇகாவின் முன்னாள் மத்திய செயற்குழு உறுப்பினர் செனட்டர் டத்தோ சி. சிவராஜ்; கிள்ளான் மக்களவை தொகுதி உறுப்பினர் கணபதிராவ் விருமன்; சிகாமட் மக்களவை தொகுதி உறுப்பினர் யுனேசுவரன் ராமராஜ்; மற்றும் மித்ரா தலைமை இயக்குநர் ரவிந்திரன் நாயர் ஆகியோர் இக்குழுவின் உறுப்பினர்களாக இடம்பெற்றுள்ளனர்.
# மலேசிய இந்தியச் சமூக உருமாற்றப் பிரிவு

## வரலாறு

2008-ஆம் ஆண்டில் அமைச்சரவைக் குழுவின் மூலம் மலேசிய அரசாங்கம் சில கொள்கைகளை அறிமுகப்படுத்தியது. அரசாங்கத் திட்டங்களில் (*Cabinet Committee on Indian Participation in Government Program and Projects*) இந்தியர்களின் பங்கேற்பை அதிகரிக்கச் செய்ய வேண்டும் எனும் திட்டத்தையும் அரசாங்கம் முன்வைத்தது.  
அந்தக் கட்டத்தில் தான், மலேசிய இந்திய உருமாற்றப் பிரிவு எனும் மித்ராவின் தோற்றம் தொடங்கியது.  
- குறைந்த வருமானம் பெறும் குடும்பங்களைச் சேர்ந்த 10,000 மலேசிய இந்திய மாணவர்களுக்கு இரண்டாம் ஆண்டு முதல் நான்காம் ஆண்டு வரை ஆண்டுக்கு 2,000 ரிங்கிட் வீதம் உதவித் தொகை வழங்குவது;
# மலேசிய இந்தியச் சமூக உருமாற்றப் பிரிவு

## வரலாறு

### தமிழ் பாலர் பள்ளிகள்

- கல்வி அமைச்சில் பதிவு செய்துள்ள தமிழ் பாலர் பள்ளிகளில் பயிலும் வசதி குறைந்த குடும்பங்களைச் சேர்ந்த 4,500 மாணவர்களுக்கு 12 மாதங்களுக்கு தலா 200 ரிங்கிட் உதவித் தொகை வழங்குவது; 150 ரிங்கிட் பாலர் பள்ளி கல்வி கட்டணமாகவும் 50 ரிங்கிட் உணவு உதவித் தொகையகாகவும் வழங்கப்படும்;
# மலேசிய இந்தியச் சமூக உருமாற்றப் பிரிவு

## வரலாறு

### விமானப் போக்குவரத்து துறையில் பயிற்சி

மேலும் 100 இந்திய இளைஞர்களுக்கு விமானப் போக்குவரத்து துறையில் (*Civil Aviation Authority of Malaysia*) பயிற்சி அளிக்க திட்டமிடப்பட்டுள்ளது. 21 மாதங்கள் நடைபெறும் இந்த பயிற்சி திட்டத்தில் 9 மாதங்களுக்கு கல்வி போதனையும் 12 மாதங்களுக்குப் பயிற்சியும் வழங்கப்பட்டு சான்றிதழ் கொடுக்கப்படும். அத்துடன் வேலைவாய்ப்பு உறுதி செய்யப்படும்.  
மேலும், 527 தமிழ்ப்பள்ளிகளுக்கு 6,000 மடிக்கணினிகள் வழங்கும் திட்டமும் செயல்படுத்தப்படும்.  
இந்தத் திட்டத்தின் கீழ் மலேசிய இந்திய மக்களின் சமூகப் பொருளாதார நிலையை உயர்த்துவதற்காக 2 கோடி ரிங்கிட் ஒதுக்கீடு செய்யப்பட்டிருக்கிறது.
# தீர்த்தஹள்ளி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | ஏ. ஆர். பத்ரி நாராயண் | இந்திய தேசிய காங்கிரஸ் |
| 1962 | சாந்தவேரி கோபால கௌடா | சோசலிசக் கட்சி |
| 1967 | சங்கத சோசலிசக் கட்சி |  |
| 1972 | கோனந்தூர் லிங்கப்பா | சோசலிசக் கட்சி |
| 1978 | கடிதால் திவாகர் | இந்திரா காங்கிரஸ் |
| 1983 | டி. பி. சந்திரே கௌடா | ஜனதா கட்சி |
| 1985 | படமக்கி ரத்னாகரா | இந்திய தேசிய காங்கிரஸ் |
| 1989 | டி. பி. சந்திரே கௌடா | ஜனதா தளம் |
| 1994 | ஆரக ஞானேந்திரா | பாரதிய ஜனதா கட்சி |
| 1999 |  |  |
| 2004 |  |  |
| 2008 | கிம்மனே ரத்னாகர் | இந்திய தேசிய காங்கிரஸ் |
| 2013 |  |  |
| 2018 | ஆரக ஞானேந்திரா | பாரதிய ஜனதா கட்சி |
| 2023 | } |  |
# த கிப்ட் (கட்டுரை)

**த கிப்ட்: பாம்ஸ் அண்ட் எக்சேஜ் ஆப் எக்சேஜ் இன் ஆக்கியேக் சொசைட்டிஸ்** (*The Gift: Forms and Functions of Exchange in Archaic Societies*, ) என்பது பிரெஞ்சு சமூகவியலாளரான மார்செல் மாசின் 1925 ஆம் ஆண்டு கட்டுரையாகும். இது பரஸ்பரம் மற்றும் பரிசுப் பரிமாற்றத்தின் சமூகக் கோட்பாடுகளின் அடித்தளம் குறித்தது ஆராய்கிறது.
# த கிப்ட் (கட்டுரை)

## வரலாறு

மாசின் அசல் கட்டுரைக்கு எஸ்சை சுர் லெ டான் (*Essai sur le don)* என்று பெயரிடப்பட்டது. *Forme et raison de l'échange dans les sociétés archaïques* ("An essay on the gift: the form and reason of exchange in archaic societies") மேலும் இது முதலில் *L'Année Sociologique* இதழில் 1925 ஆண்டு வெளியிடப்பட்டது. கட்டுரை பின்னர் 1950 இல் பிரெஞ்சு மொழியில் மீண்டும் வெளியிடப்பட்டது. 1954 இல் இயன் குனிசன் என்பவராலும், 1990 இல் டபிள்யூ.டி. ஹால்ஸ், 2016 இல் ஜேன் ஐ. கையர் போன்றோரால் ஆங்கிலத்தில் மொழிபெயர்க்கப்பட்டது.
# த கிப்ட் (கட்டுரை)

## வாதம்

பழங்குடி இனக் குழுக்களிடையே பொருட்களை ஒருவருக்கு ஒருவர் பரிமாற்றம் செய்து கொண்டு மனிதர்களிடையே உறவுகளை உருவாக்கும் விதம் குறித்து மௌசின் கட்டுரை கவனம் செலுத்துகிறது.
# பீஷ்மர் கோயில், குருசேத்திரம்

**பீஷ்மர் கோயில்** என்பது இந்தியாவின், அரியானாவின் குருச்சேத்திரத்தில் நரகாதரி என்ற இடத்தில் பீஷ்மருக்கு அமைக்கபட்டுள்ள ஒரு கோயில் ஆகும்.
# பீஷ்மர் கோயில், குருசேத்திரம்

## கதை

போரில் யாராலும் வெல்ல முடியாதவர் பீஷ்மர். குருச்சேத்திரப் போரில் கௌரவர்களின் வெற்றிக்காக அவர்கள் பக்கம் இருந்து பாண்டவர்களை எதிர்த்து பீஷ்மர் போர் புரிந்தார். அவரை எதிர்கொள்ள முடியாமல் அருச்சுனன் திணறினான். கிருட்டிணனின் ஆலோசனையின் பேரில் சிகண்டியை அர்சுணனின் முன் நிறுத்தி அவரின் பின்னால் இருந்து அர்சுணன் பீஷ்மருடன் போர் புரிந்தான். காரணம் சிகண்டிக்கு எதிராக பீஷ்மர் போரிடமாட்டார் என்பதால் ஆகும். அவ்வாறே அர்ஜுணன் போர் புரிந்து பீஷ்மர் மீது அம்மு மழை பொழிந்து அவரை அம்புப் படுக்கையில் வீழ்தினான். விரும்பும்போது மரணத்தை தழுவும் வரம் பெற்றவரான பீஷ்மர் அம்பு படுக்கையில் இருந்தவாறே தருமனுக்கு விஷ்ணு சகசரநாமத்தை போதித்தார். குருச்சேத்திரப் போர் முடிந்த பிறகு வந்த முழுநிலவு நாளில் பீஷ்மர் உயிர் துறந்தார்.
# பீஷ்மர் கோயில், குருசேத்திரம்

## கோயில்

பீஷ்மர் அம்பு படுக்கையில் இருந்த இடம் குருச்சேதிரத்தில் உள்ள நரகதாரி என்ற இடம் என்று கருதப்படுகிறது. அங்கு பீஷ்மருக்கு கோயில் கட்டபட்டுள்ளது. அழகிய அலங்கார வளைவைக் கடந்து உள்ளை சென்றால் கோயிலில் பீஷ்மருக்கான கருவறை உள்ளது. கருவறை வாயிலுக்கு மேலே பீஷ்மரின் வரலாறு குறித்த ஏராளமான ஓவியங்கள் வரையப்பட்டுள்ளன. கருவறையில் பீஷ்மர் முள் படுக்கையில் படுத்த நிலையில் காட்சியளிக்கிறார். அவர் மீது ஏராளமான அம்புகள் தைத்த நிலையில் உள்ளன. பிஷ்ருக்கு பின்னால் கிருட்டிணன், பஞ்ச பாண்டவர், கங்கை தாய் ஆகியோரின் சிலைகள் உள்ளன. சிலைகள் அனைத்தும் வட இந்திய பாணியில் சலவைக் கல்லால் அமைக்கபட்டுள்ளன. கருவறைக்கு முன் பக்தர்கள் அமர்ந்து விஷ்ணு சகசரநாமத்தை பாராயணம் செய்கின்றனர்.  
கோயிலுக்கு பின்னால் *பீஷ்ம குண்ட்* அல்லது *கங்கா குளம்* என்ற படிகட்டுகளுடன் கூடிய குளம் உள்ளது. பீஷ்மர் முள் படுக்கையில் இருந்தபோது அவருக்கு தாகம் எடுத்து தண்ணீர் கேட்டபோது, அர்ஜுணன் கங்கையை வேண்டி தரையில் அம்பை செலுத்தியபோது அங்கிருந்து நீர் பீய்ச்சி அடித்து பீஷ்மரின் தாகத்தை தணித்தது எனப்படுகிறது. அந்த இடமே இந்த *பீஷ்ம குண்ட்* எனப்படுகிறது.
# சபரர்

**சபரர்** அல்லது **சபரசுவாமி** (Śabara), ஜைமினி ரிஷி எழுதிய பூர்வ மீமாம்சை சூத்திரங்களுக்கு கிமு 57ல் உரை எழுதியவர். சபரசாமியின் பூர்வ மீமாம்ச சூத்திர உரைகளுக்கு குமாரிலபட்டர் விரிவான விளக்க உரை எழுதினார். சபரசாமி பதஞ்சலி முனிவருக்கு பிந்தியவரும், வாத்சாயனருக்கு முந்தியவரும் ஆவார்.
# பிசுமார்க் மீன்கொத்தி

**பிசுமார்க் மீன்கொத்தி** (*Bismarck kingfisher*)(*செய்க்சு வெப்பசுடெரி*) என்பது அல்செடினிடே குடும்பத்தைச் சேர்ந்த பறவை சிற்றினமாகும். இது பப்புவா நியூ கினியாவில் மட்டுமே உள்ளது.  
இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், ஆறுகள், நன்னீர் ஏரிகள் மற்றும் நன்னீர் சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.
# துருவண்ண மார்பு குயில்

**துருவண்ண மார்பு குயில்** (*Rusty-breasted cuckoo*)(*காகோமேண்டிசு செப்புல்கிராலிசு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது இந்தோனேசியா, மலேசியா, பிலிப்பீன்சு, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும். இது சில நேரங்களில் தூரிகை குயிலின் துணையினமாகக் கருதப்படுகிறது.
# விக்கிப்பீடியா:Statistics/weekly/25-Jun-2023
# காட்டு மூஞ்சூறு

**காட்டு மூஞ்சூறு** (*Jungle shrew*)(*சன்கசு ஜீலானிகசு*) என்பது இலங்கையைச் சேர்ந்த சோரிசிடே குடும்பத்தில் உள்ள ஒரு பாலூட்டியாகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது இலங்கையில் மட்டுமே காணப்படும் அகணிய உயிரி. இது வாழ்விட இழப்பால் அச்சுறுத்தப்படுகிறது.
# பிளான்போர்டு எலி

**பிளான்போர்டு எலி** (*Blanford's rat*)(*Madromys blanfordi*) என்பது முரிடே குடும்பத்தில் உள்ள கொறிக்கும் பாலூட்டி சிற்றினமாகும். இது ***மட்ரோமிசு*** பேரினத்தில் உள்ள ஒரே சிற்றினமாகும். சிங்கள மொழியில் வாலிக வெள்ளை வன மீயா (වලිග සුදු වන මීයා-வெள்ளை வால் மர எலி என்று பொருள்படும்) என அறியப்படுகிறது. இது இந்தியா, இலங்கை மற்றும் வங்காளதேசம் (சத்கிரா மாவட்டத்தில்) முழுவதும் காணப்படுகிறது.
# பிளான்போர்டு எலி

## விளக்கம்

தலை மற்றும் உடல் நீளம் 14-15 செ.மீ. வரையிலும்; வாலின் நீளம் 19 செ.மீ. வரையிலும் இருக்கும். முதுகு சாம்பல் கலந்த பழுப்பு நிறத்திலும், கருமையாகவும், பக்கவாட்டில் வெளிறியும் காணப்படும். வெள்ளை நிற அடிப்பகுதியினைக் கொண்டது. முதிர்ச்சியடைந்த எலிகளின் பாதங்கள் வெண்மையாகவும், இளம் எலிகளில் பழுப்பு நிறமாகவும் இருக்கும். வாலில் மூன்றில் இரண்டு பங்கு அடிப்பகுதியிலிருந்து பழுப்பு நிறத்திலும் பின்னர் நீண்ட அடர்த்தியான வெள்ளை உரோமங்களால் மூடப்பட்டுக் காணப்படும்.
# நைட்ரைல் அசைடு

**நைட்ரைல் அசைடு** (*Nitryl azide*) N<sub>4</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு நிலையற்ற நைட்ரசன் ஆக்சைடு சேர்மமாகும். ஒரு நைட்ரோ குழுவிற்கும் ஓர் அசைடுக்கும் இடையில் ஒரு நைட்ரசன்-நைட்ரசன் சகப் பிணைப்பை நைட்ரைல் அசைடு கொண்டுள்ளது. சோடியம் அசைடு மற்றும் நைட்ரோனியம் அறுபுளோரோ ஆன்டிமோனேட்டு ஆகியவற்றுக்கு இடையேயான வினையில் குறுகிய கால நிலைப்புத்தன்மை கொண்ட விளைபொருளாக அகச்சிவப்பு நிறமாலை மூலம் இது கண்டறியப்பட்டது:  
:  
நைட்ரைல் அசைடு விரைவாக சிதைந்து நைட்ரசு ஆக்சைடை உருவாக்குகிறது. கோட்பாட்டியல் கணக்கீடுகள் இந்த செயல்முறை ஆக்சாடெட்ராசோல் ஆக்சைடு இடைநிலை வழியாக நிகழும் என்று பரிந்துரைக்கின்றன:  
:
# பாக்கிதான் விவசாயிகள் சங்கம்

**பாக்கிதான் விவசாயிகள் சங்கம்** (*Farmers Association of Pakistan*) பாக்கித்தானை தளமாகக் கொண்ட ஒரு விவசாயிகள் அமைப்பாகும். சிறு மற்றும் நடுத்தர நிறுவன விவசாயிகள் சங்கம் என்ற பெயராலும் இச்சங்கம் அழைக்கப்படுகிறது. நிலப்பிரபுக்களின் மிக முக்கியமான பரப்புரை அமைப்பு" என்று பாக்கிதான் விவசாயிகள் சங்கம் விவரிக்கப்படுகிறது. லாகூரை தலைமையிடமாகக் கொண்ட பாக்கித்தான் கிசான் ரப்தா கமிட்டி என்ற விவாயிகள் குழுவின் ஓர் அங்கமாக இருக்கும் இருபதுக்கும் மேற்பட்ட அமைப்புகளில் இதுவும் ஒன்றாகும்.  
பாக்கிதான் விவசாயிகள் சங்கத்தின் தலைவராக சா மெகமூத் குரேசி செயல்படுகிறார்.  
நாட்டின் உணவு மற்றும் உரப் பிரச்சினைகளைத் தீர்க்க இராணுவத்துடன் ஒத்துழைக்குமாறு விவசாயிகள் சங்கம் வலியுறுத்துகிறது.
# இருநைட்ரசன் ஈராக்சைடு

**இருநைட்ரசன் ஈராக்சைடு** (*Dinitrogen dioxide*) N<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்திற்கு கட்டமைப்பு ரீதியாக பல்வேறு மாற்றியங்கள் எனப்படும் மாற்று வடிவங்கள் உருவாதல் சாத்தியமானதாகும். நைட்ரிக் ஆக்சைடின் சுழற்சி அல்லாத இருபடியான (NO) O=N–N=O சகப்பிணைப்பு கொண்ட மாற்றியமே தொடக்கநிலை கணக்கீடுகளின் அடிப்படையில் மிகவும் நிலையான மாற்றியமாகக் கணிக்கப்பட்டுள்ளது. இதுவே சோதனை ரீதியாகவும் தயாரிக்கப்பட்டது. திண்ம நிலையில் மூலக்கூறுகள் C2v சமச்சீர்நிலையைக் கொண்டுள்ளன: முழு கட்டமைப்பும் சமதள வடிவம் கொண்டது. இரண்டு ஆக்சிசன் அணுக்கள் N-N பிணைப்பின் குறுக்கே அமைந்துள்ளன.கட்டமைப்பிலுள்ள O-N பிணைப்பு இடைவெளி 1.15 Å ஆகவும் N-N பிணைப்பு இடைவெளி ஆகவும் 2.33 Å, மற்றும் O=N-N பிணைப்புக் கோணம் 95° ஆகவும் உள்ளன்..
# சிவராஜ் சந்திரன்

டத்தோ **சிவராஜ் சந்திரன்** (*Sivarraajh s/o Chandran*; சீனம்: 西瓦拉吉·德兰); என்பவர் 2023 மார்ச் 23-ஆம் தேதியில் இருந்து மலேசிய நாடாளுமன்ற மேலவை உறுப்பினராகப் பதவி வகிக்கிறார்.  
2018 மே மாதம் தொடங்கி 2018 நவம்பர் மாதம் வரையில் பகாங் கேமரன் மலை மக்களவை தொகுதியின் (*Cameron Highlands Federal Constituency*) மலேசிய நாடாளுமன்ற உறுப்பினராகச் சேவை செய்தவர்.  
2013 நவம்பர் தொடங்கி 2018 அக்டோபர் வரையில், பாரிசான் நேசனல் (*Barisan Nasional*) கூட்டணியின் ஓர் உறுப்புக் கட்சியான மஇகா கட்சியின் (*Malaysian Indian Congress*) தேசிய உதவித் தலைவராகவும் (*Vice President of MIC*); தேசிய இளைஞர் பிரிவு தலைவராகவும் (*Youth Chief of MIC*); சேவை செய்தவர்.
# சிவராஜ் சந்திரன்

## வாழ்க்கை வரலாறு

சிவராஜ் சந்திரன், செப்டம்பர் 16, 1976-இல் பேராக் மாநிலத்தின் லூமுட் (*Lumut, Perak*) நகரில் பிறந்தவர். தன் உயர்நிலைப் பள்ளிப் படிப்பை பேராக் ஈப்போ ஆண்டர்சன் பள்ளியில் (*Sekolah Menengah Anderson, Ipoh*) முடித்தார். பின்னர் மலாயா பல்கலைக்கழகத்தில் பொருளாதாரத் துறையில் இளங்கலை (*Bachelor's Hons*) பட்டம் பெற்றார்.  
இவர் ஒரு சாதாரண குடும்பத்தில் பிறந்து வளர்ந்தவர். இவரின் தந்தையார் சந்திரன் நாகலிங்கம்; டெலிகாம் மலேசியா (*Telekom Malaysia*) தொலைத் தொடர்பு நிறுவனத்தில் பொதுத் தொழிலாளியாகப் பணிபுரிந்தார். அவரின் தாயார் சந்திரா கன்னியப்பன் குடும்பத்தைக் கவனித்துக் கொண்டார்.  
இவருக்கு ஸ்ரீ கணேஷ் மற்றும் காயத்ரி எனும் இரண்டு உடன்பிறப்புகள் உள்ளனர். இவர், ஜொகூர் சிகாமட் (*Segamat*) நகரைச் சேர்ந்த மாலதி அண்ணாமலை என்பவரை மணந்துள்ளார். இருவரும் மலாயா பல்கலைக்கழகத்தில் (*Universiti Malaya*) படிக்கும் போது அறிமுகம் ஆனார்கள். பின்னர் திருமணம் செய்து கொண்டார்கள். இவர்களுக்கு வசந்தராஜ்; சிவாசினி; திவ்யாசினி எனும் மூன்று பிள்ளைகள் உள்ளனர்.
# சிவராஜ் சந்திரன்

## அரசியல் வாழ்க்கை

சிவராஜ் அவர்களின் அரசியல் ஈடுபாடு 2004-இல் ஒரு மஇகா உறுப்பினராக இருந்த போது தொடங்கியது. பின்னர் நான்கு ஆண்டுகள் கழித்து, 2008 முதல் 2013 வரை இவர் மஇகா இளைஞர் பகுதி செயலாளராக (*MIC Youth Secretary*) நியமிக்கப்பட்டார்.  
2013-ஆண்டு மலேசியப் பொதுத் தேர்தலில், பேராக் புந்தோங் மாநிலச் சட்டமன்றத் தொகுதிக்கு வேட்பாளராக நிறுத்தப்பட்டார். ஆனால் ஜசெக (*Democratic Action Party*) வேட்பாளர் சிவசுப்ரமணியம் ஆதிநாராயணன் (*Sivasubramaniam A/L Athinarayanan*) என்பவரிடம் தோல்வி அடைந்தார்.
# சிவராஜ் சந்திரன்

## அரசியல் வாழ்க்கை

### மலேசியச் சிறப்பு விவகாரத் துறை

இதனைத் தொடர்ந்து, அவர் 2013 முதல் 2018 வரை மஇகாவின் இளைஞர்ப் பகுதித் தலைவராகவும், பாரிசான் இளைஞர் பிரிவின் துணைத் தலைவராகவும் நியமிக்கப்பட்டார்.  
2011-இல், இவர் மலேசியச் சிறப்பு விவகாரத் துறை (ஆங்கிலம் *Community Communications Department*; மலாய்: *Jabatan Komunikasi Komuniti*) ஆலோசனைக் குழுவில் உறுப்பினரானார். இந்தத் துறை முந்தைய மலேசிய பாரிசான் அரசாங்கத்தின் பிரச்சாரப் பிரிவாக இருந்தது.
# சிவராஜ் சந்திரன்

## அரசியல் வாழ்க்கை

### மந்திரி பெசார் சிறப்பு அதிகாரி

சிவராஜ் அவர்கள் மலேசிய இந்தியர்கள் தொடர்பான அரசியல் வியூகங்களை (*Political Strategies Pertaining to Malaysian Indians*) வகுப்பதில் மலேசியச் சிறப்பு விவகாரத் துறையின் பொது இயக்குநருக்கு உதவியாளராக இருந்தார். பின்னர் அவர் பேராக் மந்திரி பெசார் (*Perak Menteri Besar*) அவர்களின் சிறப்பு அதிகாரியாக நியமிக்கப்பட்டார்.  
2018-ஆண்டு மலேசியப் பொதுத் தேர்தலில், பகாங் கேமரன் மலை மக்களவை தொகுதியில் (*Cameron Highlands Federal Constituency*) போட்டியிட்டு வெற்றி பெற்று நாடாளுமன்ற உறுப்பினரானார். ஆனால் அவர் ஒராங் அஸ்லி வாக்காளர்களுக்கு பணம் கொடுத்தார் எனும் குற்றத்திற்காக தேர்தல் நீதிமன்றத்தால் (*Election Court*) அவரின் தேர்தல் வெற்றி தடை செய்யப்பட்டது.
# சிவராஜ் சந்திரன்

## தேர்தல் முடிவுகள்

**'''பேராக் மாநில சட்டமன்றம்'''**  
| 2013 | **N30 புந்தோங் சட்டமன்ற தொகுதி** | **சிவராஜ் சந்திரன்**
(*Sivarraajh Chandran*) (**மஇகா**) | 4,433 | 24.79% | **ஆதி. சிவசுப்பிரமணியம்**
(*A. Sivasubramaniam*) (ஜசெக) | **13,062** | **71.79%** | 18,195 | 8,629 | 79.64% |
| --- | --- | --- | --- | --- | --- | --- | --- | --- | --- | --- |
| *இருதயம் செபசுடியர்*
(*Iruthiyam Sebastiar*) (சுயேச்சை) | 261 | 1.46% |  |  |  |  |  |  |  |  |
| *முகமட் பாசிரி சாபி*
(*Mohd Basri Shafie*) (சுயேச்சை) | 127 | 0.71% | } |  |  |  |  |  |  |  |  
**'''மலேசிய நாடாளுமன்றம்'''**  
| 2018 | **P078 கேமரன் மலை, பகாங்** | **சிவராஜ் சந்திரன்**
(*Sivarraajh Chandran*) (**மஇகா**) | **10,307** | **42.30%** | *எம். மனோகரன்*
(*M. Manogaran*) (ஜசெக) | 9,710 | 39.85% | 24,365 | 597 | 76.03% |
| --- | --- | --- | --- | --- | --- | --- | --- | --- | --- | --- |
| வான் மாடிர் வான் மகமுட்
(*Wan Mahadir Wan Mahmud*) பாஸ் | 3,587 | 14.72% |  |  |  |  |  |  |  |  |
| சுரேஷ் குமார்
(*Suresh Kumar*) சமூகக் கட்சி | 680 | 2.79% |  |  |  |  |  |  |  |  |
| தாகிர் காசிம்
(*Tahir Kassim*) பெர்ஜாசா | 81 | 0.33% |  |  |  |  |  |  |  |  |
| 2022 | **P017 பாடாங் செராய், கெடா** | சிவராஜ் சந்திரன்
(*Sivarraajh Chandran*) (மஇகா) | 2,983 | 3.26% | **அசுமான் நசுருடின்**
(*Azman Nasrudin*) (**பெர்சத்து**) | **51,637** | **56.49%** | 91,416 | 16,260 | 68.95% |
| முகமட் சாபி ரசாக்
(*Mohamad Sofee Razak*) (பி.கே.ஆர்) | 35,377 | 38.70% |  |  |  |  |  |  |  |  |
| செரி நந்தா ராவ்
(*Sreanandha Rao*) (சுயேச்சை) | 846 | 0.93% |  |  |  |  |  |  |  |  |
| அம்சா ரகுமான்
(*Hamzah Abd Rahman*) (பெஜுவாங்) | 424 | 0.46% |  |  |  |  |  |  |  |  |
| முகமட் பக்கிரி அசிம்
(*Mohd Bakhri Hashim*) (வாரிசான்) | 149 | 0.16% |  |  |  |  |  |  |  |  |
# நைனித்தால் திருமணப் படுகொலை

**நைனித்தால் திருமணப் படுகொலை** (*Nainital wedding massacre*) இந்தியாவின் உத்தராகண்ட மாநிலத்தில் உள்ள குமாவுன் கோட்டத்தின் நைனித்தால் நகரத்தில் நடந்த ஒரு படுகொலை நிகழ்ச்சியைக் குறிக்கிறது. 21 ஏப்ரல் 1950 ஆம் ஆண்டு ஏப்ரல் மாதம் 21 ஆம் தேதியன்று நைனித்தாலில் ஒரு திருமண விழாவில் குடிபோதையில் இருந்த கூர்க்கா சிப்பாய் 22 விருந்தினர்களை கத்தியால் குத்தினார். இந்நிகழ்வால் அவர்கள் அனைவரும் மரணமடைந்தனர்.  
கத்தியுடன் ஆயுதம் ஏந்திய அந்த நபர், பணக் கடன் கொடுக்கும் தாழ்த்தப்பட்ட நபர் ஒருவர் சமூகத்தில் உயர்ந்த பிராமண சாதிப் பெண்ணை திருமணம் செய்து கொண்டதால் ஆத்திரமடைந்தார். தாழ்த்தப்பட்ட சமூக உறுப்பினர்களை கத்தியால் குத்தினார். குத்துப்பட்டு இறந்தவர்கள் அனைவரும் தாழ்த்தப்பட்ட சாதியைச் சேர்ந்தவர்களாவர்.
# சோடியம் பெர்புரோமேட்டு

**சோடியம் பெர்புரோமேட்டு** (*Sodium perbromate*) NaBrO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் அயனியும் பெர்புரோமேட்டு அயனியும் சேர்ந்து இச்சேர்மம் உருவாகிறது.
# சோடியம் பெர்புரோமேட்டு

## தயாரிப்பு

சோடியம் புரோமேட்டுடன் சோடியம் ஐதராக்சைடும் புளோரினும் சேர்த்து வினைபுரியச் செய்வதன் மூலம் தயாரிக்கப்படுகிறது.:  
:
# சோடியம் மெட்டாதைட்டனேட்டு

**சோடியம் மெட்டாதைட்டனேட்டு** (*Sodium metatitanate*) Na<sub>2</sub>TiO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சூடான் நீருடன் சேர்த்து வினைபுரியச் செய்தால் சோடியம் மெட்டாதைட்டனேட்டு சிதைவடைகிறது. சோடியம் மெட்டாதைட்டனேட்டு என்ற பெயரும் தவறாக சோடியம் டிரைதைட்டனேட்டு (Na<sub>2</sub>Ti<sub>3</sub>O<sub>7</sub>) சேர்மத்தைக் குறிக்கிறது.
# சோடியம் மெட்டாதைட்டனேட்டு

## தயாரிப்பு

தைட்டானியம் ஈராக்சைடுடன் சோடியம் கார்பனேட்டைச் சேர்த்து 1000 பாகை செல்சியசு வெப்பநிலைக்கு சூடுபடுத்தினால் வினை நிகழ்ந்து சோடியம் மெட்டாதைட்டனேட்டு உருவாகிறது.:
:TiO<sub>2</sub> + Na<sub>2</sub>CO<sub>3</sub> → Na<sub>2</sub>TiO<sub>3</sub> + CO<sub>2</sub>